 Jọshụa 17  Nza e fere wee daara ebo Manase, nihi na ọ bụ ọkpara Josef, ọ bụ Mekia bụ ọkpara Manase, nna Gilied, ka ọ daara nihi na ọ bụ dike nagha; Gilied na Beshan wee bụrụ nke ya.Nza wee daara ụmụ Manase ndị fọdụrụnụ, nezinụlọ nezinụlọ, ya bụ, ụmụ Abi-iza na ụmụ Hilek na ụmụ Asriel na ụmụ Shikem na ụmụ Hifa na ụmụ Shemaịda. Ọ bụ ndị a bụ ụmụ Manase nwa Josef, bụ ndị ikom nezinụlọ nezinụlọ.Ma Zelofehad nwa Hifa, nwa Gilied, nwa Mekia, nwa Manase, amụtaghị nwa nwoke, kama ọ mụrụ ụmụ nwaanyị, ndị a bụkwa aha ụmụ ya ndị inyom: Mala na Noa, Họgla, Milka na Teza.Ha wee bịa nihu Elieza onye nchụàjà na Jọshụa nwa Nọn na ndị isi, sị: Ọ bụ Jehova nyere Mozis iwu ka o nye anyị ihe nketa netiti ụmụnne anyị ndị ikom. O wee nye ha ihe nketa netiti ụmụnne nna ha, dị ka iwu Jehova si dị.Òkè iri laara Manase, ma e wezụga ala Gilied na Beshan, bụ ndị dị nofe Jọdan;nihi na ụmụ ndị inyom Manase nwetara ihe nketa netiti ụmụ ya ndị ikom; ala Gilied wee bụrụ nke ụmụ Manase ndị fọdụrụ.Ókè nke ala Manase wee malite nAsha ruo Mikmitat, nke dị nihu Shikem, ókè ya gara naka nri ruo nebe ndị En-Tapua bi.Ala Tapua wee ghọọ nke Manase, ma Tapua nke dị nókè nke ala Manase ghọrọ nke ụmụ Ifrem.Ókè ya gbadakwara ruo na ndagwurugwu Kena, gbadaa nebe ndịda ruo na ndagwurugwu nke obodo Ifrem ndị a, netiti obodo ndị ahụ Manase nwe. Ókè nke ala Manase dịkwa nebe ugwu nke ndagwurugwu ahụ, ebe o jedebere bụ noké osimiri.Ebe ndịda bụ nke Ifrem, ebe ugwu abụrụ nke Manase, oké osimiri wee bụrụ ókè ya; nebe ugwu, Manase ruru Asha, nebe ọwụwa anyanwụ, Manase ruru Ịsaka.NỊsaka nakwa nAsha, Manase nwetara Bet-shian na obodo nta ya niile nakwa Ibliam na obodo nta ya niile nakwa ndị bi na Dọọ na obodo nta ya niile nakwa ndị bi nEn-dọọ na obodo nta ya niile nakwa ndị bi na Teanak na obodo nta ya niile nakwa ndị bi na Megido na obodo nta ya niile, atọ nime ebe ndị dị elu.Ụmụ Manase enweghịkwa ike iweghara obodo ndị a, kama ndị Ke gbara isi akwara biri nala a.O wee ruo na mgbe ụmụ Izrel ghọrọ ndị dị ike, ha mere ka ndị Ke rụwa ọrụ mmanye, ha anapụghịkwa ha ala ha dum.Ụmụ Josef wee sị Jọshụa: Gịnị mere ala i nyere anyị site nife nza ji bụrụ otu ala, gịnịkwa mere i ji kenye anyị otu ala ka ọ bụrụ ihe nketa anyị, ebe anyị dị ọtụtụ nihi na Jehova agọziwo anyị ruo ugbu a?Jọshụa wee sị ha: Ọ bụrụ na unu dị ọtụtụ, gbagoonụ noké ọhịa, jirikwanụ aka unu sụọ ebe ahụ, nala ndị Perizaịt na ndị Refeyim, ebe ọ bụ na ógbè Ifrem bụ ugwu ugwu abaghị unu.Ụmụ Josef wee sị: Ógbè ahụ bụ ugwu ugwu agaghị ezuru anyị, ndị Ke, bụ ndị bi nala ahụ nke dị na ndagwurugwu, nwere ụgbọ ịnyịnya agha ndị nwere mma, tinyere ndị bi na Bet-shian na obodo nta ya niile nakwa ndị bi na ndagwurugwu Jezril.Jọshụa wee gwa ụlọ Josef, ya bụ, Ifrem na Manase, sị: Unu dị ọtụtụ, unu dịkwa ike nke ukwuu. Unu ekwesịghị inweta otu òkè,kama ógbè ahụ bụ ugwu ugwu kwesịrị ịbụ nke unu. Ebe ọ bụ oké ọhịa, sụọnụ ya, ọ ga-abụkwa ebe ala unu ga-ejedebe. Chụpụnụ ndị Ke, ọ bụ ezie na ha nwere ụgbọ ịnyịnya agha ndị nwere mma, bụrụkwa ndị dị ike. 